armvectores/hy_wikipedia_2023 huggingface dataset:
Ֆելիքս Յանևիչ

Ֆելիքս Յանևիչ (լեհ.՝ Feliks Janiewicz, 1762[…], Վիլնյուս, Ռեչ Պոսպոլիտա - մայիսի 21, 1848(1848-05-21), Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն), ազգությամբ լեհ բրիտանացի ջութակահար և կոմպոզիտոր։


== Կենսագրություն ==
Ըստ որոշ աղբյուրների Ֆելիքս Յանևիչը սովորել է Ջովանի Ջորնովիչիի մոտ։  1777-1784 թվականներին եղել է Լեհաստանի թագավոր Ստանիսլավ Օգոստոս Պոնյատովսկիի պալատական երգչախմբի ջութակահարը։ 1785 թվականին հանդես է եկել Վիեննայում, որտեղ ծանոթացել է Յոզեֆ Հայդնի և Վոլֆգանգ Ամադեուս Մոցարտի հետ։
1787-1790 թվականներին Յանևիչն ապրել է Փարիզում, որտեղ հաջողությամբ ունեցել է համերգներ։ Հեղափոխական իրադարձությունների սկզբին նա տեղափոխվել է Մեծ Բրիտանիա, որտեղ անցկացրել է իր կյանքի մնացած մասը։ Նա սկզբում հաստատվել է Լոնդոնում՝ հանդես գալով որպես մենակատար, այդ թվում՝ 1794 թվականին Հայդնի լոնդոնյան հյուրախաղերի ժամանակ։ 1800 թվականին նա հաստատվել է Լիվերպուլում, որտեղ հիմնել է երաժշտական ​​հրատարակչություն և խանութ։ Շարունակելով ակտիվ կապեր պահպանել Լոնդոնի հետ՝ Յանևիչը Լոնդոնի ֆիլհարմոնիկ ընկերության առաջին անդամներից էր և նրա աշխատանքի առաջին շրջանում նվագել է առաջին ջութակը։ 1815 թվականին Էդինբուրգի երաժշտական փառատոնի կազմակերպման համար հրավեր է ստացել  Էդինբուրգից, որին մասնակցել է նաև իր ընկեր Դոմենիկո Դրագոնետին։ Հետագայում նա  Էդինբուրգում շարունակել է հանդես գալ մինչև 1829 թվականը։
Որպես կոմպոզիտոր Յանևիչի ժառանգությունը ներառում է ջութակի առնվազն հինգ կոնցերտ, ինչպես նաև լարային տրիոներ, դիվերտիսմենտներ և այլ կամերային երաժշտություն։
Ֆելիքս Յանևիչը Յան Կլեչինսկու հետ համարվում է լեհական երաժշտության գործիքային համերգի (առաջին հերթին՝ ջութակի) ժանրի հիմնադիրներից մեկը։
Յանևիչի որդին՝ Ֆելիքս Յանևիչը (1805-1886), եղել է ատամնաբույժ, որոշ աղբյուրների համաձայն որ նա առաջինն է եղել Լիվերպուլում, որն օգտագործել է եթերը որպես անզգայացնող միջոց։
Նա թոշակի է անցել 1829 թվականից հետո և մահացել 86 տարեկան հասակում։


== Գրականություն ==
Соловьёв Н. Ф.,. Яневич, Феликс // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.


== Ծանոթագրություններ ==


== Արտաքին հղումներ ==
Scores by Feliks Janiewicz in digital library Polona
Լուսնայ

Լուսնայ, հայկական իգական անուն։ Ըստ Հրաչյա Աճառյանի՝ հավանաբար առաջացել է հայերեն լուսին բառի սեռականից։ Մեկ անգամ հիշատակվել է 14-րդ դարում։


== Գործածություններ ==
Լուսնայ, կին Հակոբի, հորեղբորորդի Աբրահամ քահանայի, ով Հռոմկլայի Ծաղկաղբյուր գյուղում ստացավ մի Ավետարան 1357 թվականին։


== Ծանոթագրություններ ==
Միխայիլ Լիսենկո

Միխայիլ Լիսենկո (ռուս.՝ Михаи́л Никола́евич Лысе́нко, մայիսի 12, 1955(1955-05-12), Մոսկվա, ԽՍՀՄ), ռուս դիվանագետ։


== Կենսագրություն ==
1977 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1977 թվականից զբաղվում է դիվանագիտական գործունեությամբ։ Տիրապետում է գերմաներեն, իսպաներեն և անգլերեն լեզուներին։

1977-1980, 1985-1986 թվականներին եղել է ԽՍՀՄ արտաքին գործերի նախարարության ԱՄՆ բաժանմունքի աշխատակից։
1980-1985 թվականներ՝ ԱՄՆ-ում ԽՍՀՄ դեսպանության աշխատակից։
1986-ից մինչև 1988 թվականը եղել է ԽՍՀՄ արտաքին գործերի նախարարի տեղակալի քարտուղարության աշխատակից։
1990 թվականից մինչև 1991 թվականը եղել է ԽՍՀՄ արտաքին գործերի նախարարության Կանադայի և ԱՄՆ-ի վարչության աշխատակից։
1992-1996 թվականներին եղել է Ռուսաստանի Դաշնության արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ, բաժանմունքի վարիչ։
1996-ից մինչև 2000 թվականը Կանադայում եղել է Ռուսաստանի Դաշնության դեսպանության խորհրդական-դեսպանորդ։
2000 թվականից մինչև 2001 թվականը եղել է Ռուսաստանի Դաշնության արտաքին գործերի նախարարության զինաթափման և անվտանգության հարցերով դեպարտամենտի տնօրենի տեղակալ։
2001 թվականից մինչև 2004 թվականը եղել է Ռուսաստանի Դաշնության արտաքին գործերի նախարարության զինաթափման և անվտանգության հարցերով դեպարտամենտի տնօրեն։
2004 թվականի հուլիսի 28-ից մինչև 2008 թվականի սեպտեմբերի 11-ը Նոր Զելանդիայում, Սամոայի Հանրապետությունում և Տոնգայի Թագավարությունում եղել է Ռուսաստանի Դաշնության արտակարգ և լիազոր դեսպան։2008 թվականից մինչև 2014 թվականը եղել է "Росатом" ատոմային էներգիայի պետական միավորության միջազգային համագործակցության դեպարտամենտի տնօրեն։


== Դիվանագիտական աստիճան ==
1-ին դասի արտակարգ և լիազոր դեսպանորդ (1994 թվականի հունիսի 20)
Արտակարգ և լիազոր դեսպան (2003 թվականի սեպտեմբերի 20)


== Ծանոթագրություններ ==


== Արտաքին հղումներ ==
Посол знает, что делать
Աստերոիդների ցանկ (167901-168000)

Աստերոիդների ցանկ (167801-167900)  • Աստերոիդների ցանկ  • Աստերոիդների ցանկ (168001-168100)
 Աստերոիդների ցանկ (167801-167900)  • Աստերոիդների ցանկ  • Աստերոիդների ցանկ (168001-168100)
Նովոբելսկոե

Նովոբելսկոե (ռուս.՝ Новобельское, բաշկիրերեն՝ Новобельский), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 161 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խորվաթական Զագորյեի փայտե խաղալիքներ

Խորվաթական Զագորյեի փայտե խաղալիքներ (խորվաթ. Drvene igračke Hrvatskog zagorja), խորվաթական ավանդական մանկական խաղալիքներ։ Պատրաստվում են XIX դարից ի վեր Խորվաթական Զագորյեի ժողովրդական վարպետների կողմից։ ժողովրդական փայտե խաղալիքի գաղափարը Խորվաթիայի Զագորյեում 2009 թվականին ընդգրկվել է ՅՈՒՆԵՍԿՕ-ի մարդկության ոչ նյութական մշակութային գլուխգործոցների ցանկում։
Խաղալիքների արտադրությունը սկսվել է և շարունակվում է մինչ այսօր Մարիա-Բիստրիցա և Գորնյա-Ստուբիցա փոքր քաղաքների հարակից գյուղերում։ Խաղալիքների արտադրության գլխավոր կենտրոններ են Բիստրիչկի-Լազը, Ստուբիչկի-Լազը, Գորնյա-Ստուբիցան, Մարիա-Բիստրիցան, Տուգոնիցան և Տուրնիշկեն։ Արտադրվում է խաղալիքների շուրջ 50 մոդել, ինչպիսիք են խողովակները, ճոճանակները, փայտե կենդանիները, սուլիչները, ավտոմեքենաները, բեռնատարները, գնացքները, ինքնաթիռները, տիկնիկների համար մանկական կահույքը  և այդպես շարունակ։
Խաղալիքները բնութագրվում են նրանով, որ պատրաստվում են տղամարդկանց ձեռքով, իսկ նկարվում են հիմնականում կանանց կողմից։ Քանի որ դրանք ձեռքի աշխատանքներ են, այդ պատճառով գոյություն չունեն  երկու միանման խաղալիքներ։ Դրանք ստեղծվում են  են տեղական ծառերկից՝ ուռենիներով, թխկիներով, հաճարենիներով։ Ծառը կտրում են, չորացնում  և տալիս են փայտի կամ ստվարաթղթի ձև ձևանմուշների օգնությամբ։ Ամենաշատը տարածված են խաղալիքների այյնպիսի գույներ, ինչպիսիք են կարմիրը, կապույտը, սպիտակն ու սևը։ Նրանք զարդարվում են ծաղիկներով և երկրաչափական նախշերով։ Արտադրության ավանդույթը փոխանցվել է սերունդե սերունդ և պահպանվում է մինչ օրս։
Խաղալիքները վաճառվում են տոնավաճառներում, կրոնական տոների ժամանակ, ինչպես նաև ամենամեծ Մարիա-Բիստրիցա տաճարում։ Խաղալիքները ձեռք բերել հատուկ խանութներում, նրանք հայտնի են զբոսաշրջիկների շրջանում։ 1950-ական թվականներին խաղալիքները վաճառվել են նաև երկրից դուրս.:


== Ծանոթագրություններ ==


== Արտաքին հղումներ ==
Video na kultura.hr
Hrvatska prva u Europi business.hr
Կրապիվնա (գյուղ, Իզյասլավի շրջան)

Անվան այլ կիրառումների համար տե՛ս՝ ԿրապիվնաԿրապիվնա (ուկրաիներեն՝ Кропивна), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Կրապիվնա գյուղում բնակվում էր 325 մարդ։ Բնակավայրը զբաղեցնում է 1261 կմ² տարածք։ Բնակչության խտությունը կազմում էր 257,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2141) Սիմֆերոպոլ

(2141) Սիմֆերոպոլ (անգլ.՝ Simferopol), աստերոիդ աստերոիդների հիմնական գոտում։ Հայտնաբերվել է 1970 թվականի օգոստոսի 30-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,803815 ա. մ., առավելագույնը մոտենում է 2,4485 ա. մ. հեռավորության վրա և հեռանում 3,1591 ա. մ.։ Արեգակի շուրջ մեկ ամբողջական պտույտ է կատարում 1714,84 երկրային օրվա ընթացքում, իր ուղեծրով շարժվելով միջինում 0,209933 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2141) Սիմֆերոպոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8447) Կոռնեխո

(8447) Կոռնեխո (անգլ.՝ Cornejo), աստերոիդ աստերոիդների հիմնական գոտում։ Հայտնաբերվել է 1974 թվականի հուլիսի 16-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,311475 ա. մ., առավելագույնը մոտենում է 2,0379 ա. մ. հեռավորության վրա և հեռանում 2,5851 ա. մ.։ Արեգակի շուրջ մեկ ամբողջական պտույտ է կատարում 1283,61 երկրային օրվա ընթացքում, իր ուղեծրով շարժվելով միջինում 0,28046 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8447) Կոռնեխո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դարայայի գավառ

Դարայայի գավառ (արաբ․՝ منطقة داريا‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Ռիֆ Դիմաշկի մարզի 10 գավառներից մեկը։
Վարչական կենտրոնն է Դարայա քաղաքը։ 2004 թվականի մարդահամարի տվյալներով գավառը ունի 260,961 բնակչություն։ Տարածքը կազմում է 102.48 քառ. կմ։
Դարայայի գավառը բաղկացած է 3 շրջաններից՝

Դարայայի շրջան (արաբ․՝ ناحية النبك‎‎), կենտրոն՝ Դարայա, բնակչություն 50,747
Սահնայայի շրջան  (արաբ․՝ ناحية دير عطية‎‎), կենտրոն՝ Սահնայա, բնակչություն 15,006
Ալ-Հաջար ալ-Ասվադի շրջան (արաբ․՝ ناحية قارة‎‎), կենտրոն՝ Ալ-Հաջար ալ-Ասվադ, բնակչություն 14,248


== Ծանոթագրություններ ==
Լատվիան Եվրատեսիլ երգի մրցույթում

Լատվիան Եվրատեսիլ երգի մրցույթին մասնակցում է սկսած 2000 թվականի մրցույթից։ Դեբյուտից 2 տարի անց Լատվիան հաղթել է Եվրատեսիլ 2002 երգի մրցույթը և հաջորդ տարվա մրցույթը հյուրընկալելու հնարավորությունը տրվել է իրեն։
2009, 2010 և 2013 թվականների մրցույթում Լատվիան զբաղեցրել է կիսաեզրափակչի վերջին հորիզոնականը։


== Մասնակիցներ ==
Որոնողական համակարգ

Որոնողական համակարգը գործիք է, որը նախատեսված է համապատասխան բառերով Համաշխարհային ցանցում որոնումներ կատարելու համար։ Ստեղծված է համացանցում և FTP սերվերներում ինֆորմացիա փնտրելու համար։ Փնտրված արդյունքները ընդհանրապես ներկայացվում են արդյունքների ցանկում և սովորաբար կոչվում են նպատակակակետ, հիթ։ Ինֆորմացիան կարող է բաղկացած լինել վեբ էջերից, նկարներից, ինֆորմացիաներից և այլ տիպի ֆայլերից ու տվյալներից։ Այն կարող է օգտագործվել տարբեր տեսակի տեղեկատվություն որոնելու համար, ներառյալ՝ կայքեր, ֆորումներ, նկարներ, վիդեոներ, ֆայլեր և այլն։ Որոշ կայքեր արդեն իրենցից ներկայացնում են ինչ-որ որոնողական համակարգ, օրինակ՝ Dailymotion, YouTube և Google Videos ինտերնետում տեղադրված տեսահոլովակների որոնողական կայքեր են։
Որոնողական կայքը բաղկացած է "ռոբոտներից", որոնց անվանում են նաև bot, spider, crawler, որոնք ավտոմատ կերպով, առանց մարդկային միջամտության պարբերաբար հետազոտում են կայքերը։ Որոնողական կայքերը հետևում են հղումներին, որոնք կապված լինելով իրար հետ ինդեքսավորում է յուրաքանչյուր էջ տվյալների բազայում՝ հետագայում բանալի բառերի օգնությամբ դառնալով հասանելի ինտերնետից օգտվողների համար։
Սխալմամբ, որոնողական կայքեր են անվանում նաև այն կայքերը, որոնք իրենցից ներկայացնում են կայքային տեղեկատուներ։ Այս կայքերում ուշադրության արժանի կայքերը ցուցակագրվում և դասակարգվում են մարդկային ռեսուրսների շնորհիվ, այլ ոչ թե բոտերի կամ ռոբետների միջոցով։ Այդ կայքերից կարելի է նշել օրինակ՝ Yahoo!։ Yahoo!-ի որոնողական կայքը գտնվում է այստեղ։
Բոլոր որոնողական համակարգերը նախատեսված են ինտերնետում որոնում իրականացնելու համար, սակայն կան որոշ որոնողական համակարգերի տարատեսակներ, որոնք համակարգչային ծրագրեր են և հետևաբար տեղակայվում են համակարգչի մեջ։ Այս համակարգերը կոչվում են desktop։ Վերջիներս հնարավորություն են տալիս որոնելու թե համակարգչի մեջ կուտակված ֆայլեը, թե կայքերում տեղադրված ռեսուրսները։ Այդ ծրագրերից ամենահայտնիներն են՝ Exalead Desktop, Copernic Desktop Search
Գոյություն ունեն նաև մետա-որոնողական համակարգեր, այսինքն կայքեր, որ նույն որոնումը կատարում են միաժամանակ տարբեր որոնողական կայքերի միջնորդությամբ։ Որոնման արդյունքները հետո դասակարգվում են որպեսզի ներկայացվեն օգտագործողին։ Մետա-որոնողական համակարգերի շարքից կարելի է թվարկել օրինակ՝ Mamma և Kartoo Archived 2010-01-20 at the Wayback Machine.։


== Հիմնական որոնողական կայքեր ==
Համաձայն Comscore Archived 2012-07-29 at Archive.is-ի 2007 թվականի օգոստոսին կատարված ուսումնասիրությունների, հիմնական որոնողական կայքերն են՝

Գուգլը, մոտավորապես 60%, 61 միլիարդ որոնում
Yahoo, 8,5 միլիարդ որոնում՝ այսինքն 14%
Baidu "չինական google" որտեղ կատարվել է 3,3 միլիարդ որոնում՝ այսինքն 5,4%
Live Search, (Microsoft) 2.1 միլիարդ որոնում 3,4%
Համեմատություն

Համեմատություն, պատկերավորման միջոց, որի դեպքում որևէ առարկա կամ երևույթ համեմատվում է ուրիշ առարկաների և երևույթների հետ, այն առավել պատկերավոր դարձնելու համար։
Օրինակ՝ «Ամպերը հոգնած ուղտերի նման», «Նոր են բարձրանում լեռան գլխից», «Աստղերը կարծես փոքր արևներ լինեն» և այլ օրինակներ։
Խորհրդային շրջան (Դոնի Ռոստով)

Խորհրդային շրջան (ռուս.՝ Советский район), վարչատարածքային միավոր, Ռուսաստանի Դոնի Ռոստով քաղաք 8 շրջաններից մեկը։ Կազմավորվել է 1973 թվականին։


== Պատմություն ==
20-րդ դարի 50-ական թվականների վերջին և 60-ական թվականների սկզբին Դոնի Ռոստովի արևմտյան ծայրամասի հարավարևելյան մասում հայտնվեցին առաջին երկհարկանի շենքերը։ Արդեն այդ ժամանակ մոտակայքում կառուցվում էր առանցքակալների գործարանը, որը դարձավ ԽՍՀՄ-ում տասներորդը։ Բնակելի շենքերից հետո միկրոշրջանում հայտնվեցին առաջին խանութը, որն անվանվեց «Նովոսյոլ», առաջին՝ թիվ 92 դպրոցը (մաթեմատիկական), առաջին առևտրի կենտրոնը՝ «Չերյոմուշկին», առաջին մանկական կոմբինատը՝ «Օդուվանչիկը»։
Երեք տարի անց Արևմտյան բնակելի զանգվածը հիշեցնում էր արբանյակ-քաղաք։ Կարճ ժամանակում այստեղ հայտնվել է երկու արդյունաբերական գոտի՝ Արևմտյան և Հյուսիսարևմտյան։ Ոչ պաշտոնապես Արևմտյան բնակելի զանգվածն անվանում էին Սովետսկ քաղաք։ 1973 թվականի դեկտեմբերին այն դարձավ Դոնի Ռոստով քաղաքի յոթերորդ շրջանը՝ Խորհրդայինը։
2008 թվականից սկսվել է Խորհրդային շրջանի բուռն զարգացումը հին տարածքներից մեկի՝ Լևենցովկայի (Լևենցովսկի) կառուցապատման հաշվին։ Ծրագրի իրականացման ժամկետը 2008-2014 թվականներին կազմել է 370 հազար քառակուսի մետր բնակելի տարածք։ Կառուցվել է 25 բարձրահարկ շենք, որտեղ ապրում է 10 հազար մարդ։


== Բնակչություն ==
Բացի առանքակալների գործարանից, շրջանում գործում են նաև կաթնամթերքի գործարանը, ճանապարհային տեխնիկայի վերանորոգման գործարանը, Հոկտեմբերյան հեղափոխության անվան քիմիական գործարանը, թիվ 3 սառցակոմբինատը։
«Արևմտյան» երկաթուղային ուղեբաժանքը վերածվել է բեռնափոխադրումների հզոր կայանի։ Կառուցվել է Ռոստովի ամենալայն ավտոմայրուղին՝ Մալինովսկու փողոցը, որը միացնում է Արևմտյան և Հյուսիսարևմտյան արդյունաբերական գոտիները։ Տեղացիներն այն անվանել են ԲԱՄ (ռուս.՝ БАМ)։


== Ենթակառուցվածք ==
Շրջանում կառուցվել է 9 դպրոց (թիվ 15, 37, 60, 61, 86, 87, 92, 95), 10 մանկապարտեզ և կոմբինատ, առևտրի 2 կենտրոն, «Ունիվերսամ» խանութը, կենցաղային սպասարկման ձեռնարկությունների ցանց, Ի. Վորովիչի անվան մաթեմատիկայի, համակարգչային գիտությունների ինստիտուտը, Հարավային դաշնային համալսարանի քիմիական բարձր տեխնոլոգիաների, երկրաբանության և ֆիզիկայի ֆակուլտետների մասնաշենքերը, կարի արդյունաբերության գիտահետազոտական, «Յուժգիպրոզյոմ», «Գիդրոխիմ» և Ածխահանքերի համառուսաստանյան երկրահետախուզական գիտահետազոտական ինստիտուտները, մարզային հիվանդանոցը և թիվ 20 քաղաքային հիվանդանոցը, հաշվառման մեխանիզացիայի տեխնիկումը, թիվ 7 երաժշտական դպրոցը։
Ավելի ուշ կառուցվել են «Պլեվեն» կինոթատրոնը, մարզային մանկական հիվանդանոցը, ատամնաբուժական պոլիկլինիկան, Բարձրագույն դպրոցի հյուսիսկովկասյան գիտական կենտրոնի մի շարք ինստիտուտներ, Ներքին գործերի նախարարության հրամանատարական կազմի դպրոցը, որը վերափոխվել է Ռուսաստանի Դաշնության ՆԳՆ իրավաբանական ինստիտուտի, երկու պրոֆտեխուսումնարան, ևս 9 դպրոց (թիվ 73, 31, 58, 86, 87, 103, 112, 117, 119)։
Լե-Ման փողոցի և Կոմունիստական պողոտայի խաչմերուկում կան մի շարք մշակութային և մարզական կառույցներ՝ թենիսի դպրոցը, 2014 թվականի վերջին բացված «Ice Arena» ֆիտնեսի կենտրոնը, «Զապադնի» առևտրի կենտրոնը, ինչպես նաև Սուրբ Գևորգ եկեղեցին։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Советский район Ростова-на-Дону
Չարկով

Չարկով (ռուս.՝ Чарков), աուլ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 1437 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարիե Կենի

Ստարիե Կենի (ռուս.՝ Старые Кены), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 285 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Ժավի

Լա Ժավի (ֆր.՝ La Javie, օքս.՝ La Jàvia), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Ժավի կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04097։


== Բնակչություն ==
Համայնքի բնակչությունը 2008 թվականին կազմում էր 391 մարդ։


== Տնտեսություն ==
2007 թվականի տվյալներով 271 աշխատունակ տարիքի մարդկանցից (15-64 տարեկան) 204-ը տնտեսապես ակտիվ էին, 67-ը անգործ (ակտիվության ցուցանիշը 75,3 %, 1999 թվականին եղել է՝ 75,3 %)։ 204 աշխատունակ բնակիչներից 181-ը աշխատում էին (93 տղամարդ և 88 կին), անաշխատանք էին 23-ը (10 տղամարդ և 13 կին)։ 67 անգործ մարդկանցից 18-ը աշակերտներ կամ ուսանողներ են, 28-ը թոշակառու, 21-ը չէին աշխատում այլ պատճառներով<:


== Տեսարժան վայրեր ==
Սուրբ Հովհաննես Մկրտիչ ծխական եկեղեցի
Նոտր Դամ ժամատուն
Դղյակի ավերակներ
Թանգարան բաց երկնքի տակ
Բլեոն գետի վրայի կամուրջ, որը կառուցվել է 1782 թվականին. ունի քառաթռիչք կամարակապ հորինվածք


== Պատկերասրահ ==
Տեսարաններ Լա Ժավիից

		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Լա Ժավի» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-14 
«Լա Ժավի» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Ռոլան Գարոս

Ռոլան Գարոս (ֆր.՝ Roland Garros, հոկտեմբերի 6, 1888(1888-10-06)[…], Սեն Դենի - հոկտեմբերի 5, 1918(1918-10-05)[…], Վուզիե), ֆրանսիացի օդաչու, մասնակցել է Առաջին համաշխարհային պատերազմին։
1913 թվականին դարձավ առաջին օդաչուն, ով թռչելով անցավ Միջերկրական ծովի վրայով։ Նա նաև առաջինն էր, ով գնդացիրը կիրառեց այնպես, որ հարմար լինի նշանառել թիրախին թռիչքի ժամանակ։ 1915 թ. ապրիլի 18-ին նրա ինքնաթիռը խփվեց հակառակորդի կողմից, նա մնաց գերու կարգավիճակում մինչև 1918 թ. փետրվար ամիսը, նրան հաջողվեց փախչել։ Նույն տարվա հոկտեմբերի 5-ին նրա ինքնաթիռը նորից խփվեց և նա մահացավ։
Ռոլան Գարոսը զբաղվել է նաև սպորտով, մասնավորապես նա հանդես է եկել ռեգբիի «Ստադ Ֆրանս» ակումբում։ 
Նրա անունով է կոչվում թենիսի համալիր մարզադաշտը, որտեղ անցկացվում է Ֆրանսիայի թենիսի բաց առաջնությունը։ Նաև Ռոլան Գարոս է կոչվում հենց այդ մրցաշարը։


== Ծանոթագրություններ ==
Գյուման

Գյուման, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 276 հայ, իսկ 1908 թվականին՝ 303 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մատա Սետենտրիունալ Պերնամբուկանայի գավառ

Մատա Սետենտրիունալ Պերնամբուկանայի գավառ (պորտ.՝ Microrregião da Mata Setentrional Pernambucana), գավառ Բրազիլիայի Պերնամբուկու նահանգում։ Մտնում է Մատա Պերնամբուկանայի գավառի մեջ։


== Գավառի կազմ ==
Գավառի կազմի մեջ են մտնում հետևյալ համայնքները.

Ալիանսա
Բուենուս Այրիս
Կամուտանգա
Կարպինա
Կոնդադու
Ֆերրեյրուս
Գոյնա
Իտամբե
Իտակիտինգա
Լագոա դի Իտաենգա
Լագոա դու Կարրու
Մակապարանա
Տիմբաուբա
Տրակունյաեն
(1835) Գայդարիա

(1835) Գայդարիա (անգլ.՝ Gajdariya), աստերոիդ աստերոիդների հիմնական գոտում։ Հայտնաբերվել է 1970 թվականի հուլիսի 30-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,8342 ա. մ., առավելագույնը մոտենում է 2,5857 ա. մ. հեռավորության վրա և հեռանում 3,0827 ա. մ.։ Արեգակի շուրջ մեկ ամբողջական պտույտ է կատարում 1742,79 երկրային օրվա ընթացքում, իր ուղեծրով շարժվելով միջինում 0,206566 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1835) Գայդարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկովո (գյուղ, Ուստ-Կուտսկի շրջան)

Անվան այլ կիրառումների համար տե՛ս՝ ՄարկովոՄարկովո (ռուս.՝ Марково), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լանշի

Լանշի (ֆր.՝ Lanchy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 1 կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02402:


== Բնակչություն ==
2010 թվականի տվյալներով՝ համայնքի բնակչությունը կազմում է 52 մարդ։ 


== Տնտեսություն ==
2010 թվականին համայնքի 30 աշխատունակ (15-64 տարեկան) բնակիչներից 21-ը տնտեսապես ակտիվ էին, 9-ը՝ ոչ ակտիվ (ակտիվության ցուցանիշը կազմել է 70,0%, 1999 թվականին եղել է 61,0%)։ 21 տնտեսապես ակտիվ բնակիչներից աշխատում էին 20-ը (10 տղամարդ և 10 կին), գործազուրկ էին 1 մարդ տղամարդ։ 9 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 4-ը՝ թոշակառուներ, 3-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Լանշի (ֆր.)
Ախալցխայի գավառ

Ախալցխայի գավառ, վարչաքաղաքական միավոր Ռուսական կայսրության կազմում։ Ձևավորվել է 1867 թվականին՝ Թիֆլիսի նահանգի կազմում։ Գավառի կենտրոնը Ախալցխա քաղաքն էր։
Ախալցխայի գավառը հյուսիս-արևելքից սահմանակցում էր Գորիի, հարավ-արևելքից՝ Ախալքալաքի գավառներին։ Հյուսիսում և հյուսիս-արևմուտքում Քութայիսի նահանգն էր, իսկ հարավում և հարավ-արևմուտքում Օսմանյան կայսրության սահմանը (1878 թվականից՝ Կարսի մարզ)։ Միակ գավառն էր, որ հայկական համարվում էր մասնակի, և որի նկատմամբ Հայաստանի Հանրապետությունը երբեք պահանջ չէր ներկայացրել։
Ներառում էր հիմնականում ժամանակակից Սամցխե-Ջավախեթի մարզի հյուսիս-արևմուտքը (Ադիգեն, Ախալցխա)։


== Անվանում ==
«Ախալցխա» անվանումը ծագումնաբանական առումով հասնում է 12-րդ դար։ Վրացերենից հայերեն թարգմանվում է որպես «նոր ամրոց» (վրաց.՝ ახალი, ախալի՝ նոր, վրաց.՝ ციხე, ցիխե՝ ամրոց)։ Մինչ այդ նույն տեղում էր գտնվում Լոմսիա ամրոցը։


== Պատմություն ==
Ախալցխայի գավառը կազմվել է 1840 թվականին՝ Վրացա-Իմերեթական նահանգի կազմում։ Նախկինում այն ամբողջությամբ մտել է Իմերեթի թագավորության կազմ։ Ռուսական կայսրությանը միացել էր 1828-29 թվականների ռուս-թուրքական պատերազմի արդյունքում, և մնացել դրա կազմում մոտ իննսուն տարի։
Ռուսական տիրապետության առաջին հինգ տասնամյակների ընթացքում տեղի են ունենում վարչատարածքային մի քանի փոփոխություններ։ Կովկասում ստեղծված Վրացա-Իմերեթական նահանգը 1846 թվականին կիսվում է Թիֆլիսի (1846-1918) և Քութայիսի (1846-1918) նահանգները։ Ախալցխայի գավառը կիսվում է Աբասթումանի և Խերթվիսի շրջանների՝ Քութայիսի նահանգի կազմում։ 1867 թվականին Ախալցխան վերադարձվում է Թիֆլիսի նահանգ։
1918-1920 թվականներին Ախալցխայի գավառը մտել է Վրաստանի դեմոկրատական հանրապետության մեջ, իսկ խորհրդայնացումից հետո՝ Կարսի պայմանագրով, այն պաշտոնապես տրվել է Վրացական ԽՍՀ-ին։


== Բնակչություն ==
1897 թվականի մարդահամարի տվյալներով գավառի բնակչությունը 68,837 մարդ էր, որի ավելի քան 1/3-ը թուրքեր էին (24137 մարդ), և գրեթե հավասար քանակությամբ, հայեր (15144 մարդ) թաթարներ (12370 մարդ), վրացիներ (12211 մարդ) և այլ ազգեր։ Ախալցխա քաղաքի բնակչությունը 1897 թվականին 15357 մարդ էր, որից 9035-ը հայեր էին, 3576-ը՝ վրացիներ, 1580-ը՝ ռուսներ։
1921 թվականին Ախալցխայի գավառը վերջնականապես անցնում է Խորհրդային Վրաստանին, որոնց վրա հետագայում առաջանում են Ախալցխայի և Ադիգենի շրջանները։


== Վարչական բաժանում ==
1913 թվականին գավառը բաժանված էր 9 գյուղական համայնքի՝

Ադիգենի
Ախալցխայի
Ածղուրի
Իդումալայի
Լեպիսի
Վալեի
Վարհանի
Ուդեի
Ուրավելի


== Տես նաև ==
Ախալցխայի շրջան
Արևելյան Հայաստանը Ռուսական կայսրության կազմում


== Ծանոթագրություններ ==
Sex + Love

Sex + Love (հայերեն՝ Սեքս և սեր), իսպանացի երգիչ Էնրիկե Իգլեսիասի երկրորդ երկլեզվյան և տասներորդ ստուդիական ալբոմը, թողարկվել է 2014 թվականի մարտի 18-ին։ Ալբոմի ձայնագրությունում մասնակցություն են ունեցել հրավիրված արտիստներ, այդ թվում նաև՝ Ռոմեո Սանտոսը, Պիտբուլը, Flo Rida-ն, Քայլի Մինոուգը, Մարկո Անտոնիո Սոլիսը, Yandel-ը, Սեմի Ադամսը և Gente de Zona-ն։


== Նախապատմություն ==
Իր նախորդ՝ «Euphoria» ալբոմի հաջողությունից հետո, Իգլեսիասը ծրագրել էր թողարկել նրա շարունակությունը՝ Euphoria Reloaded անվանումով։ «I Like How It Feels» երգը թողարկվել է որպես ալբոմի առաջին սինգլ՝ ալբոմի ընդլայնված տարբերակում, բայց նրա կոմերցիոն ձախողումից հետո ընդգրկվել է նաև երկրորդ սինգլը՝ «Mouth 2 Mouth»-ը, որպես դուետ Ջենիֆեր Լոպեսի հետ, այն ներբեռնվել է համացանց, որպեսզի ամեն ինչ սկսի նորից և սկսի նոր ալբոմի ձայնագրությունը։


== Երաժշտական բովանդակություն ==
Հարցազրույցում Էնրիկեն ասել է, որ Sex + Love-ը կլինի նրա ամենատարբերվող էլեկտրո-ալբոմը։ Նա հայտարարել է, որ ալբոմը կպարունակի երաժշտության բոլոր տեսակները՝ ռոմանտիկ բալլադներից մինչև էլեկտրո-հաուս։
KIIS 106.5-ի հետ հարցազրույցում Էնրիկեն ասել է, որ երգերը միշտ ձայնագրում է գիշերը, իսկ հետո գնում է քնելու և առավոտյան արթնանում է, որ լսի այդ երգերը։ Եթե զգում է, որ լավ է ստացվել՝ երգը ավելացնում է ալբոմի երգացանկում։


== Թողարկում և պրոմո ==
Թվիթերյան իր մասնակցային հաշվի միջոցով Իգլեսիասը հայտարարել է նոր ալբոմի թողարկման ամսաթիվը՝ 2014 թվականի հունիսի 24։ 2014 թվականի հունվարի 28-ին Էնրիկեն իր երկրպագուներին առաջարկել է գուշակել ալբոմի անվանումը։ Մի քանի ժամ անց նա հայտարարել է, որ հաջորդ սկավառակը կկոչվի Sex + Love, նաև հայտնել է, որ հունվարի 29-ին կներկայացնի ալբոմի շապիկը։


== Track listing ==

Notes^[a] համապրոդյուսեր։


== Հիթ-շքերթներ ==


== Հավաստագրեր ==


== Ծանոթագրություններ ==
Սալվադոր դե Սապարդիել

Սալվադոր դե Սապարդիել (իսպ.՝ Salvador de Zapardiel), մունիցիպալիտետ Իսպանիայում։ Գտնվում է Վալիադոլիդ պրովինցիայում Կաստիլիա և Լեոն ինքնավար մարզում։ Մունցիպալիտետը մտնում է Տերրա դե Մեդինա շրջանում։ Տարածքը կազմում է 26,24 կմ2։ Բնակչությունը՝ 163 մարդ (2010 թվականի տվյալներով)։ Պրովինցիայի վարչական կենտրոնից գտնվում է 81 կմ հեռավորության վրա։


== Արտաքին հղումներ ==
Պաշտոնական էջ
Զարթոնք կամավորական ջոկատ

Անվան այլ կիրառումների համար տե՛ս՝ Զարթոնք (այլ կիրառումներ)«Զարթոնք» կամավորական ջոկատ։ Կազմավորվել է 1989 թվականին Ապարանի շրջանի Չքնաղ գյուղում՝ Ապարանի և շրջանի գյուղերի (Թթուջուր, Քուչակ, Շենավան, Հարթավան, Արագած, Ափնագյուղ, Նիգավան, Լուսագյուղ, Մուլքի և այլն) կամավորականներից։ Ունեցել է շտաբ, զինագործների խումբ, որն զբաղվել է նռնականետների պատրաստմամբ։ 1989-1994 թվականներին ջոկատը կամ նրա առանձին խմբեր մասնակցել են ՀՀ Կապանի (Ուժանիս, Եղվարդ), Տավուշի (Մովսեսգյուղ, Այգեպար, Չինարի), Իջևանի (Կիրանց), Նոյեմբերյանի (Ոսկեպար), Արարատի (Երասխ), Սիսիանի և Արցախի Հանրապետության Շահումյանի (Կարաչինար, Մանաշիդ, Գաղթութ, Խարխափուտ, Բուզլուխ, Վերինշեն), Մարտակերտի (Լենինավան), Ասկերանի, Քարվաճառի (Յանշակ, Չոփուռլու, Քելբաջար), Քաշաթաղի (Ղոչազ, «Տիգիկ-1», «Տիգիկ-2», Նովոստրոյկա, Մազութլու, Մալխալաֆ), Կուբաթլուի, Զանգելանի, Ֆիզուլիի (Հորադիզ) շրջանների և Բերդաձորի ենթաշրջանի ինքնապաշտպանական և ազատագրական մարտեին։ 1992 թվականին ջոկատի ազատամարտիկների մի խումբ ներառվել է «Հատուկ գնդի» կազմում, ջոկատի հիմքի վրա նույն թվականին ստեղծվել է Ապարանի վաշտը, որը 1993 թվականին դարձել է պայմանագրային գումարտակը։ Հրամանատարներ են եղել Մ. Մալխասյանը (կամավորական ջոկատների հրամանատար, երկրապահ ջոկատների շտաբի պետ), Ն. Տոնոյանը («Հատուկ գնդի» Ապարանի վաշտի հրամանատար), Ռ. Պետրոսյանը (պայմանագրային գումարտակի հրամանատար)։ Ջոկատից Հայաստանի Հանրապետության «Մարտական խաչ» 1-ին աստիճանի շքանշան‏‎ով և Արցախի Հանրապետության «Մարտական խաչ» 1-ին աստիճանի շքանշանով պարգևատրվել են Ն. Տոնոյանը, Հայաստանի Հանրապետության «Մարտական խաչ» 2-րդ աստիճանի շքանշանով՝ Ռ. Պետրոսյանը և Մ. Սիրեկանյանը (հետմահու), Հայաստանի Հանրապետության «Մարտական ծառայության» մեդալով՝ 7, Հայաստանի Հանրապետության Զինված Ուժերի «Մարշալ Բաղրամյան» մեդալով մեդալով՝ 7, «Մայրական երախտագիտություն Արցախի քաջորդիներին» հուշամեդալով՝ 15 ազատամարտիկ։ Զոհվել է 11 ազատամարտիկ։
Պսակային շրջանառություն

Պսակային շրջանառություն, սրտամկանի արյան շրջանառություն, իրականանում է սրտում գտնվող պսակային աջ և ձախ զարկերակների և դրանց հետ հաղորդակցվող երակների միջոցով։


== Տիպեր ==
Գոյություն ունի արյունամատակարարման 3 տիպ՝ 

ձախ պսակային,
աջ պսակային
հավասարաչափ։Վերջինս որոշում է պսակային շրջանառյության ախտաբանության բնույթը՝ սրտի անոթների հիվանդության դեպքում։ Երակները քանակով և չափերով գերազանցում են զարկերակներին ու բացվում են աջ նախասրտում։
Զարկերակային և երակային հիմնական ցողունները կապված են լավ զարգացած բերանակցումների (անաստոմոզների) ցանցով, որը հեշտացնում է կողմնային (կոլատերալ) շրջանառությունը՝ սրտի արյունամատակարարման տարբեր խանգարումների ժամանակ։ Սրտամկանի արյունամատակարարման բարձր ինտենսիվությունն ապահովվում է մազանոթների խիտ ցանցով։


== Օրգանիզմում ==
Առողջ օրգանիզմում պսակային շրջանառության մակարդակը համապատասխանում է սրտխփոցների ուժին ու հաճախականությանը և կարգավորվում է ինչպես ֆիզիկական գործոններով (արյան ճնշումն աորտայում են), այնպես էլ նյարդային ու հումորալ մեխանիզմներով։ Պսակային շրջանառության վրա ազդում են ֆիզիկական և հոգեկան վիճակները, ինչպես նաև օրգանիզմի ծանրաբեռնվածության բնույթը։


== Խանգարումներ ==
Պսակային շրջանառության խիստ խանգարվում է նիկոտինի և աթերոսկլերոզին, հիպերտոնիային ու սրտի սակավարյունային հիվանդությանը նպաստող մի շարք այլ գործոնների ազդեցությունից, ինչպես նաև նյարդային համակարգի գերլարվածության, բացասական հուզումների, անկանոն սնման, ֆիզիկական մարզվածության բացակայության պայմաններում։ Պսակային շրջանառության անբավարարությունը և խանգարումները տնտեսապես զարգացած երկրներում մահվան առավել հաճախ հանդիպող պատճարներից են, ուստի դրանց (հատկապես ինֆարկտի) կանխարգելումն ու բուժումը ժամանակակից բժշկության առավել կարևոր խնդիրն է։
Բոնդարևշչինա (գյուղ, Սումիի շրջան)

Բոնդարևշչինա (ուկրաիներեն՝ Бондарівщина), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Բոնդարևշչինա գյուղում բնակվում էր 63 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իտրիումօրգանական միացություններ

Իտրիումօրգանական միացություններ, օրգանական միացություններ, որոնցում առկա է ածխածին-իտրիում քիմիական կապ։ Նմանատիպ միացությունները ունեն լայն հետազոտության սպեկտր, սակայն դեռևս մեծ նվաճումներ չի եղել այս բնագավառում։ Իտրիումօրգանական միացություններից է YCl3, որը ստացվում է խիտ քլորաջրածնի, ամոնիումի քլորիդի և Y2O3 փոխազդեցությունից։


== Տես նաև ==
Այլ տարրերի օրգանական միացությունները
Սուլֆացում

Սուլֆացում, օրգանական միացությունների, օրգանական միացություններում ածխածնի ատոմին սուլֆախումբ՝ 
  
    
      
        S
        
          O
          
            3
          
        
      
    
    {\displaystyle SO_{3}}
   միացնելու ռեակցիա։ Իրականացվում է օրգանական նյութի և ծծմբական թթվի, ծծմբական անհիդրիդի կամ օլեումի փոխազդեցությամբ․ օրինակ, 
  
    
      
        C
        e
        
          H
          
            6
          
        
        +
        
          H
          
            2
          
        
        S
        
          O
          
            4
          
        
        >
        
          C
          
            6
          
        
        
          H
          
            5
          
        
        S
        
          O
          
            3
          
        
        H
        +
        
          H
          
            2
          
        
        0
      
    
    {\displaystyle CeH_{6}+H_{2}SO_{4}>C_{6}H_{5}SO_{3}H+H_{2}0}
   ։ Ավելի հեշտ են սուլֆացվում արոմատիկ ածխաջրածինները։ Ալիֆատիկ ածխաջրածինների սուլֆացումը սովորաբար կատարում են անուղղակի ճանապարհներով։
1239

1239 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1239 թվականն է, 
XIII դարի 39-րդ տարին։


== Դեպքեր ==


== Ծնունդներ ==


== Մահեր ==
Վալուաներ

Վալուաների կապեյան ընտանիք,  Կապեյան արքայատոհմի կրտսեր ճյուղը, որն իշխել է Ֆրանսիայի թագավորությունում 1328 թվականից մինչև 1589 թվականը։ Նա Կապեների ուղիղ հաջորդողն է ու նախորդել է Բուրբոններին։
Նրանց անվանումը ծագում է Ֆիլիպ VI-ի հայր Քաջ Ֆիլիպ III-ի որդուն՝ Շառլին տրված արքայական տիտղոսից։ Անդրանիկ ճյուղի գահակալությունն ավարտվեց 1498 թվականին, բայց նա ընդգրկում է բազմաթիվ կրտսեր ճյուղեր.

Ալանսոնի դքսերի ճյուղը, որոնց գահակալությունն ավարտվեց 1549 թվականին, ծագում է Շառլ Վալեցու երկրորդ որդուց՝ Շառլ II-ից,
Անժուի դքսերի ճյուղը, որոնց գահակալությունն ավարտվեց 1481 թվականին, ծագում է Ժան II Բարիի երրորդ որդուց՝ Լուիից,
Բերիի դքսերի ճյուղը, որոնց գահակալությունն ավարտվեց 1416 թվականին, ծագում է Ժան II Բարիի երրորդ որդուց՝ Ժանից,
Վալուա-Բուրգոնի դքսերի ճյուղը, որոնց գահակալությունն ավարտվեց 1477 թվականին, ծագում է Ժան II Բարիի չորրորդ որդուց՝ Քաջ Ֆիլիպից։Այս ճյուղն ունեցել է երկու այլ ենթաճյուղ.

Բրաբանի դքսերի ճյուղը, որոնց գահակալությունն ավարտվեց 1430 թվականին, ծագում է Քաջ Ֆիլիպի որդուց՝ Անտուանից
Նվերի կոմսերի ճյուղը, որոնց գահակալությունն ավարտվեց 1491 թվականին, ծագում է Քաջ Ֆիլիպի որդուց՝ Ֆիլիպից,
Օռլեանի դքսերի ճյուղը, որոնց գահակալությունն ավարտվեց 1515 թվականին և  հաջորդեցին Լուիի գահին, ով Շառլ V-ի որդին էր։ Այս ճյուղն ունեցել է մեկ այլ ենթաճյուղ.
Անգուլեմի կոմսերի ճյուղը, որոնց գահակալությունն ավարտվեց 1589 թվականին, ովքեր հաջորդեցին Լուիի երկրորդ որդուն՝ Ժանին։Հավասարապես գոյություն են ունեցել անօրինական այլ ճյուղեր.

Լոնգվիլի,
Վալուա-Սեն-Ռեմիի,
Անգուլեմի դքսերի։


== Ծանոթագրություններ ==
Տրենտո

Անվան այլ կիրառումների համար տե՛ս՝ Տրենտո (այլ կիրառումներ)Տրենտո (իտալերեն՝ Trento), քաղաք Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 116 893 մարդ (2011), բնակչության խտություն՝ 740,2 մարդ/կմ²։ Զբաղեցնում է 157 կմ² մակերես։ Փոստային ինդեքսներ՝ 338121, 38122, 38123063։ Հեռախոսային կոդ՝ +39 0461։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ծառի գորտ

Ծառի գորտ, իր կյանքի մեծ մասը անցկացնում է ծառերի վրա։ Նեոբատրաչիայի շրջանում գորտերի մի քանի տոհմ առաջացել է ծառերի գորտերից՝ չնայած դրանք սերտորեն այդքան էլ կապված չեն միմյանց հետ։
Միլիոնավոր տարիների ընթացքում կոնվերգենցիոն էվոլյուցիան հանգեցրել է նմանատիպ մորֆոլոգիայի նույնիսկ այն տեսակների դեպքում, որոնք այնքան էլ սերտ կապ չունեն։


== Նկարագրություն ==

Ինչպես նշում է անունը, ծառի գորտերը սովորաբար հանդիպում են ծառերի կամ բարձր աճող այլ բուսականության վրա։ Նրանք սովորաբար գետնին չեն իջնում, բացառությամբ զուգավորման և ձվադրման, չնայած ոմանք տերևների վրա բույն են կառուցում և ընդհանրապես հազվադեպ են հասուն տարիքում ծառերից հեռանում։
Ծառի գորտերը սովորաբար փոքր են, քանի որ նրանց քաշը պետք է համապատասխանեցվի ըստ իրենց բնակության վայրերի ճյուղերին։ Թեև այս գորտերից  ոմանք հասնում են 10 սմ (4 դյույմ) կամ ավելի, նրանք սովորաբար ավելի փոքր և ավելի բարեկազմ են, քան ցամաքային գորտերը։ Ծառի գորտերը սովորաբար ունեն լավ զարգացած սկավառակներ մատների ծայրերում։ Մատները, ինչպես նաև վերջույթները, հակված են լինել բավականին փոքր, ինչը նպաստում է բռնելու գերազանց ունակության։ Ռաքոֆորիդե ցեղի Խիրոմանտիսի սեռը այս առումով ամենաէքստրեմալն է, քանի որ այն կարող է երկու մատը հակադրել մյուս երկուսին, ինչը հանգեցնում է բռնելու։


== Ընտանիք ==
Ծառի գորտերը այս ընտանիքների կամ ցեղերի անդամներն են.

Հուլիդե  կամ «իսկական» ծառի գորտեր, որոնք հանդիպում են Եվրասիայի բարեխառն և արևադարձային մասերում՝ Հիմալայներից հյուսիս, Ավստրալիա և Ամերիկա մայրցամաքներում։
Ռաքոֆորիդե կամ թփուտ գորտեր, որոնք հանդիպում են Հնդկական օվկիանոսի շրջակայքում գտնվող արևադարձային շրջաններում՝ Աֆրիկայի, Հարավային Ասիայի և Հարավարևելյան Ասիայի արևելքից մինչև Լիդեկկեր։ Մի քանիսը հանդիպում են նաև Արևելյան Ասիայում։
Սենթրոլենիդե կամ ապակե գորտեր, որոնք սերտորեն կապված են հիլիդների հետ։ Այս կիսաթափանցիկ գորտերը բնակվում են Կենտրոնական և Հարավային Ամերիկայում։
Հիպերոլիիդներ կամ եղեգ գորտեր, որոնք սերտորեն կապված են այրող միկրոհիլիդների հետ։ Այս փոքրիկ գորտերը բնակվում են Աֆրիկայում՝ Սահարայից հարավ։
Բուոֆիս, որն առաջացել է Մադագասկարի թունավոր ցամաքային մանտելլիդներից։


== Պատկերասրահ ==

		
		
		
		
		
		


== Ծանոթագրություններ ==


== Մատենագիտություն ==
Richardson C., Lengagne T. (2009)։ «Multiple signals and male spacing affect female preference at cocktail parties in treefrogs»։ Proceedings of the Royal Society B: Biological Sciences 277 (1685): 1247–1252։ PMC 2842810։ PMID 20018785։ doi:10.1098/rspb.2009.1836 


== Արտաքին հղումներ ==
Մյուզիք (ֆիլմ)

Մյուզիք (անգլ.՝ Music), 2020 թվականի սպասվելիք ամերիկյան երաժշտական դրամա, որը նկարահանել է երգչուհի և երգահան Սիան։ Ֆիլմի սցենարի համահեղինակներն են Սիան և մանկական գրքերի հեղինակ Դալաս Քլեյթոնը։ Գլխավոր դերերում են Քեյթ Հադսոնը, Մեդի Զիգլերը և Լեսլի Օդոմ կրտսերը։
«Մյուզիք» ֆիլմի պրեմիերան նախատեսվում է 2020 թվականի սեպտեմբերին Universal Pictures-ի կողմից։


== Սյուժե ==
Աուտիստիկ դեռահասը (Մեդի Զիգլեր) բացահայտում է, որ իր մասին հոգ է տանում իր թմրավաճառ քույրը (Քեյթ Հադսոն)։


== Դերասանական կազմ ==
Քեյթ Հադսոն՝ Զու
Մեդի Զիգլեր՝ Մյուզիք
Լեսլի Օդոմ կրտսեր
Հեկտոր Էլիզոնդո՝ Ջորջ
Թիգ Նոտարո՝ հեռուստահաղորդավար
Մարի Քեյ Փլեյս՝ Միլի


== Նախապատմություն և արտադրություն ==
Սիան հայտարարել է ֆիլմի նախագծի մասին 2015 թվականի Վենետիկի կինոփառատոնի ժամանակ, ինչպես նաև հայտնել է, որ գլխավոր դերերից մեկը կատարելու է Մեդի Զիգլերը, որը մինչ այդ նկարահանվել է Սիայի և Դենիել Ասքիլի համատեղ նկարահանած երաժշտական տեսահոլովակների շարքում և պարել է Սիայի կենդանի ելույթների ժամանակ։

2014 թվականին «Chandelier» երգի համար երաժշտական տեսահոլովակի ստեղծումից հետո Սիան որոշել է, որ «բավականին լավ» է ռեժիսուրայում և «իրեն մի քիչ ավելի համարձակ է զգացել»։ Սցենարի համահեղինակներն են Սիան և մանկական գրքերի հեղինակ Դալաս Քլեյթոնը։ Այն հիմնված է 2007 թվականին երգչուհու կողմից գրված մեկ էջանոց պատմության վրա։ Սիան վայելում էր ստեղծագործական գործընթացը և նշում էր նմանությունը ռեժիսուրայի և երգեր գրելու միջև։ Նա ասել է․Իմ համար այդ գործընթացը հիմնականում կայանում էր այն բանի մեջ, որ ես աշխատում եմ ֆիլմի վրա։ Ես կփորձեմ այն, արդեն կունենամ երկխոսությունն իմ գլխում։ Չեմ կարող անհանգստացնել ինձ վերջնական սևագրով․․․ Ինչպես օրինակ, երգելիս ես ուզում եմ երգել մեղեդին և տեքստ գրել։ Ես չեմ ուզում զբաղվել արտադրությամբ, որը չափազանց տեխնիկական է։ Ինձ դա դուր չի գալիս։
Նախագիծը, որն ի սկզբանե ծրագրվել էր որպես ոչ երաժշտական ֆիլմ, ի վերջո գրվել է որպես մյուզիքլ՝ Սիայի երգերով և Ռայան Հեֆինգթոնի խորեոգրաֆիայով։ Ի սկզբանե ֆիլմը կրել է «Քույր» (անգլ.՝ Sister) աշխատանքային անվանումը, սակայն հետո այն վերանվանվել է «Մյուզիք»-ի։ 2018 թվականին հայտարարվել է, որ Քեյթ Հադսոնը և Լեսլի Օդոմը ընդգրկվել են դերասանական կազմում։


== Պլանավորված թողարկում ==
2019 թվականին Սիան հայտնել է, որ ֆիլմի պրեմիերան պլանավորվում էր նույն տարվա հոկտեմբերի վրա, սակայն, ներկայումս այն նախատեսվում է թողարկել 2020 թվականի սեպտեմբերին կինոթատրոններում և IMAX-ում։


== Սաունդթրեք ==
Սիան ֆիլմի համար 10 երգ է գրել։ 2020 թվականի մայիսի 20-ին նա թողարկել է «Together» երգը՝ որպես սաունդթրեքի առաջնային սինգլ։


== Ծանոթագրություններ ==


== Արտաքին հղումներ ==
«Մյուզիք» ֆիլմը Internet Movie Database կայքում
O RLY?

O RLY? (հապավում oh, really? բառերից,անգլ. թարգմանաբար՝ «մի՞թե» կամ «իրո՞ք»), հայտնի համացանցային մեմ, որն առաջացել է 2001 թվականին անգլալեզու համացանցում։ Բնօրինակում պատկերված է սպիտակ բուի գլուխ, որի ներքևում Kabel Black տառատեսակով գրված է «O RLY?»։ Ի սկզբանե տարածվել է ճապոնական Futaba channel կոնտենտ մատակարարի 4chan անգլախոս իմիջբորդում (ֆորումում)։


== Պատմություն ==
2001 թվականի փետրվարի 17-ին լուսանկարիչ Ջոն Ուայթը (John White) բնօրինակ լուսանկարը տեղադրել է կենդանիներին նվիրված Usenet համաժողովում։ Շուտով 4chan-ի մասնակիցները այն գտել և մշակել են ֆոտոշոփով, ռուսալեզու ավանդույթի համաձայն`«ֆոտոժաբա (фотожабе)», ինչից հետո O RLY? տարբերակը սկսել է հաճախ օգտագործվել խոսակցություններում և տեղափոխվել այլ կայքեր։ Հորինել են նաև շարունակություն՝ NO WAI!!! («No way», «երբեք», «չի կարող լինել») և YA RLY («Yeah, really», «այո, անկեղծ»)։
Այդ նմուշների օգտագործմամբ երկխոսությունները բազմաթիվ էին, պատկերը, կարգախոսները և հայեցակարգը լայնորեն օգտագործվում էին տարբեր փոփոխություններ ստեղծելու համար, ինչը համացանցային մեմերին բնորոշ հատկանիշ է։ Ժամանակակից երիտասարդության որոշ խմբերի երկխոսությունները հաճախ բաղկացած են լինում նմանատիպ «անիմաստ» բացականչություններից և որոշ գաղափարների կրեատիվ վերամշակումներից։ Համացանցային մեմերն ակտիվորեն օգտագործվում են երիտասարդների, ինչպես նաև նմանակողների կողմից։
2006 թվականին Ռունետում տարածվել է «Преве́д!»-ը, և դիտորդներն անմիջապես այն համեմատել են O RLY?-ի հետ, որից հետո այս մեմը սկսել է երբեմն օգտագործվել նաև ռուսալեզու միջավայրում։ Ընդ որում, օգտագործվել է նաև «թարգմանությունը» (NO WAI! - Ոչ մի կերպ!) և «ընթերցումը» (Օ-ՌԼԻ?)։


== Պատկերասրահ ==


== Ծանոթագրություններ ==


== Արտաքին հղումներ ==
Մեմի մասին Know Your Meme կայքում
Աստերոիդների ցանկ (138301-138400)

Աստերոիդների ցանկ (138201-138300)  • Աստերոիդների ցանկ  • Աստերոիդների ցանկ (138401-138500)
 Աստերոիդների ցանկ (138201-138300)  • Աստերոիդների ցանկ  • Աստերոիդների ցանկ (138401-138500)
Աստերոիդների ցանկ (132801-132900)

Աստերոիդների ցանկ (132701-132800)  • Աստերոիդների ցանկ  • Աստերոիդների ցանկ (132901-133000)
 Աստերոիդների ցանկ (132701-132800)  • Աստերոիդների ցանկ  • Աստերոիդների ցանկ (132901-133000)
Ֆրեդերիսիա (կոմունա)

Ֆրեդերիսիա (դան․՝ Fredericia Kommune), դանիական կոմունա Հարավային Դանիա մարզի կազմում։ Տարածքը՝ 134,46 կմ², ինչը կազմում է Դանիայի մակերեսի 0,31 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 49463 մարդ է (տղամարդիկ՝ 24690, կանայք՝ 24773, օտարերկրացիները՝ 2085)։


== Երկաթուղային կայարաններ ==
Ֆրեդերիսիա (Fredericia)
Տաուլոու (Taulov)


== Պատկերասրահ ==

		


== Ծանոթագրություններ ==


== Արտաքին հղումներ ==
Ֆրեդերիսիան borger.dk-ում(չաշխատող հղում)(դան.)
Պաշտոնական կայք
Վիկոլի

Վիկոլի (իտալերեն՝ Vicoli), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 426 մարդ, բնակչության խտությունը կազմում է 48 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 65010, հեռախոսային կոդ՝ +39 085:


== Ժողովրդագրություն ==
Բնակչություն


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տևտոբուրգյան անտառի ճակատամարտ

Տևտոբուրգյան անտառի ճակատամարտ (գերմաներեն՝ Varusschlacht - "Վարոսի ճակատամարտ"), ճակատամարտ միացյալ գերմանական ցեղերի և Հռոմեական կայսրության զորքերի միջև, որը վճռական նշանակություն ունեցավ Հռոմի և գերմանացիների հետագա հարաբերությունների համար և փաստորեն սկիզբ ծառայեց հռոմեացիներին՝ Գերմանիայի տարածքներից հետզհետե դուրս մղման գործում։
Ճակատամարտը տեղի ունեցավ 9 թ. սեպտեմբերի 9-ից 11-ը, Տևտոբուրգյան անտառում (ժամանակակից Գերմանիայի Ներքին Սաքսոնիա և Հյուսիսային Հռենոս-Վեստֆալիա մարզերի սահմանակից շրջանում)։ Հռոմեական զորքերի հրամանատարն էր կուսակալ Քվինտիլիոս Վարոսը, գերմանական ցեղային միության ուժերին ղեկավարում էր Հերուսկների ցեղապետ Արմինիոսը։
Դարանակալ գերմանացիներին հաջողվեց ոչնչացնել հռոմեական զորքերը (հռոմեական անձնակազմի կորուստները հասնում էին 25 հազարի) ու մեկ առ միշտ կանգնեցնել հռոմեացիների առաջխաղացումը Գերմանիայում։ Անսպասելի ու սարսափելի պարտության պատճառով Վարոսը ինքնասպանություն գործեց, իսկ գերի ընկած հռոմեացի զինվորները զանգվածորեն սպանվեցին գերմանացիների կողմից։
Տևտոբուրգյան անտառի ճակատամարտը հետագայում Գերմանիայում դարձավ ազգային հպարտությունը ոգեշնչող խորհրդանիշ և ազգայնականությունը խթանող գովերգություն։
Բակտանք

Բակտանք , լեռնարոտավայր Արևմտյան Հայաստանում։ Գտնվում է պատմական Տայք աշխարհի Խոտորջրի գավառում։ Գտնվում է Քաջքար լեռան մոտակայքում։


== Ծանոթագրություններ ==
Բինենմաս

Բինենմաս (հոլ.՝ Binnenmaas ( արտասանություն)), համայնք Նիդերլանդների Հարավային Հոլանդիա մարզում։ Տարածքը 50,34 կմ² է, բնակչությունը՝ 28.884 (2011 թ.)։ Մեկ շնչի տարեկան միջին եկամուտը 14.600 եվրո է։
Միքայել Վարանդյան

Միքայել Վարանդյան (ի ծնե ազգանուն՝ Հովհաննիսյան, 1872, Շուշիի գավառ, Ռուսական կայսրություն - ապրիլի 22, 1934(1934-04-22), Մարսել), հայ ազգային-ազատագրական շարժման գործիչ, հրապարակախոս, փիլիսոփա, պատմաբան, ՀՅԴ անդամ։


== Կենսագրություն ==
Ծնվել է Շուշիի գավառի Քյաթուկ գյուղում։ Ավարտել է Շուշիի ռեալական դպրոցը, Ժնևի համալսարանը (1897 թ.), որտեղ էլ կապ է հաստատել Դաշնակցության գործիչներ Ռոստոմի, Ք. Միքայելյանի, Հ. Դավթյանի հետ։ 1898 թվականին սկսում է աշխատակցել «Դրոշակ» թերթին։ Հետագայում աշխատել է Թիֆլիսի «Հառաջ» (1907-07) և «Հորիզոն» (1915 թ.-ից) թերթերի խմբագրություններում։ Գործել է Եվրոպայում (Ռումինիա, Շվեյցարիա, Ֆրանսիա)։ Մեծ օժանդակություն է ցույց տվել հայկական հարցի օգտին Եվրոպայում քարոզչություն տանող «Պրո Արմենիայի» (1900-1914 թթ.), իսկ վերջինիս ընդհատված ժամանակ՝ «Արևելքի ժողովուրդների համար» թերթի հրատարակմանը։ 1904 թվականից եղել է ՀՅԴ արևմտյան բյուրոյի անդամ։ 1907 թվականից եղել է ՀՅԴ կուսակցության ներկայացուցիչը 2-րդ ինտերնացիոնալում։ Առաջին համաշխարհային պատերազմի տարիներին և Հայաստանի Հանրապետության ժամանակաշրջանում ֆրանսերեն լեզվով հրատարակել է «Հայաստանը և Հայկական հարցը» և «Հայ-վրացական կոնֆլիկտը և Կովկասյան պատերազմը» գրքերը, եվրոպական հասարակայնությանը ծանոթացրել իր հայրենիքում կատարվող իրադարձություններին։ Ընտրվել է Հայաստանի Հանրապետության խորհրդարանի անդամ, նշանակվել հանրապետության դիվանագիտական ներկայացուցիչ Հռոմում։
Հեղինակ է բազմաթիվ աշխատությունների՝ «ՀՀ Դաշնակցության պատմություն» (հատոր 1-2, 1932-1950 թթ.), «Հայկական շարժման նախապատմություն» (հատոր 1-2, 1912-1913 թթ.), «Րաֆֆի» (1938 թ.), «Դաշնակցությունը և նրա հակառակորդները» (1906 թ.), «Հայրենիքի գաղափարը» (1904 թ.), «Հոսանքներ» (1910 թ.), «Վերածնվող հայրենիքը և մեր դերը» (1910 թ.), և, որպես Դաշնակցության տեսաբան, անհաշտ պայքար է մղել նրա հակառակորդների, այդ թվում հայ բոլշևիկների դեմ։
Վարանդյանը մերժել է պատմական մատերիալիզմի դրույթները, հասարակության առաջադիմության հիմնական շարժիչ ուժը համարել է ոչ թե հասարակական արտադրությունը, այլ գիտակից մարդուն։ Հասարակության առաջընթացում մեծ դեր է հատկացրել մտավորականությանը։ Ազգային-ազատագրական շարժման մեջ կողմ էր հեղափոխական պայքարին, իսկ սոցիալական հարցերի լուծման խնդրում պաշտպանել է խաղաղ բարեփոխումների ուղին (2-րդ ինտերնացիոնալի գործիչների օրինակով)։ Համարվում է հայ ազգային-ազատագրական շարժման խոշոր գաղափարախոսներից մեկը, որ գտնում էր, որ հայ ժողովրդի հերոսական պայքարը պատմականորեն օրինաչափ է, արդարացի և առաջադիմական, ընդգծում այդ պայքարի համազգային բնույթը, փառաբանում հայրենիքի ազատագրության համար պայքարող մարտիկներին։ Հայ ազատամարտի վերջնական նպատակը համարել է միասնական և անկախ Հայաստանի ստեղծումը։
1934 թ․ ապրիլի 22 մահացել է Մարսելում։


== Երկեր ==
Հ. Յ. Դաշնակցութեան պատմութիւն, Թեհրան, 1981, Երեւան, 1992, 536 էջ։
Հայկական շարժման նախապատմութիւն, հատ. Ա., Ժընեւ, 1912, 320 էջ։
Հայկական շարժման նախապատմութիւն, հատ. Բ., Ժընեւ, 1913, 288 էջ։
Մուրատ (Սեբաստացի ռազմիկին կեանքն ու գործը), Պոսթըն, 1931, 348 էջ, Թեհրան, 1981։
Վերծնուող հայրենիքը եւ մեր դերը, Ժընեւ, 1910, 408 էջ։


== Պատկերասրահ ==

		
		
		


== Ծանոթագրություններ ==
Դուբինինո (գյուղ, Բելորեցկի շրջան)

Անվան այլ կիրառումների համար տե՛ս՝ ԴուբինինոԴուբինինո (ռուս.՝ Дубинино, բաշկիրերեն՝ Дубинин), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 207 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեյտո (լիճ)

Պեյտո (անգլ.՝ Peyto Lake), լիճ Բանֆ ազգային պարկում՝ Կանադական ժայռոտ լեռներում։ Լճի սնուցումը տեղի է ունենում սառույցների միջոցով։ Լճի տարածքում կան շատ զբոսաշրջային կայաններ։
Պեյտոն ամենահայտնի և գեղեցիկ լիճն է Կանադայում։ Այն գտնվում է Բանֆ ազգային պարկում՝ 1860 մետր բարձրության վրա։ Լիճն իր անունը ստացել է ի պատիվ հետազոտող և ճանապարհորդ Բիլլ Պեյտոյի, ով առաջին անգամ բացահայտեց բնության այս հրաշքը։ Իր հայտնիությամբ լիճը պարտական է իր արտասովոր տեսքին (այն հիշեցնում է հսկայական գայլի գլուխ), ինչպես նաև անսովոր «արևադարձային» գույն։ Պատճառն այն է, որ սառցակտորները, որոնք սնուցում են Պեյտոն, իրենց հետ բերում են սառույցային ալյուր, որն էլ ջրի գույնը դարձնում է խիտ փիրուզագույնը կաթի հետ խառնած գույնի նման։


== Ծանոթագրություններ ==